CELEX: 22016D1287
Language: lt
Date: 1430352000000
Title: 2015 m. balandžio 30 d. EEE jungtinio komiteto sprendimas Nr. 104/2015, kuriuo iš dalies keičiamas EEE susitarimo XI priedas (Elektroniniai ryšiai, audiovizualinės paslaugos ir informacinė visuomenė) [2016/1287]

4.8.2016   
               
               
                  LT
               
               
                  Europos Sąjungos oficialusis leidinys
               
               
                  L 211/58
               
            EEE JUNGTINIO KOMITETO SPRENDIMAS
      Nr. 104/2015
      2015 m. balandžio 30 d.
      kuriuo iš dalies keičiamas EEE susitarimo XI priedas (Elektroniniai ryšiai, audiovizualinės paslaugos ir informacinė visuomenė) [2016/1287]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:
      
                  (1)
               
               
                  į EEE susitarimą turi būti įtrauktas 2012 m. kovo 14 d. Europos Parlamento ir Tarybos sprendimas Nr. 243/2012/ES, kuriuo nustatoma daugiametė radijo spektro politikos programa (1);
               
            
                  (2)
               
               
                  į EEE susitarimą turi būti įtrauktas 2013 m. balandžio 23 d. Komisijos įgyvendinimo sprendimas 2013/195/ES, kuriuo nustatomos praktinės sąlygos, vienodi formatai ir metodika, susiję su radijo spektro aprašu, nustatytu Europos Parlamento ir Tarybos sprendimu Nr. 243/2012/ES, kuriuo nustatoma daugiametė radijo spektro politikos programa (2);
               
            
                  (3)
               
               
                  todėl EEE susitarimo XI priedas turėtų būti atitinkamai iš dalies pakeistas,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo XI priede po 5 cl punkto (Europos Parlamento ir Tarybos direktyva 2002/21/EB) įterpiami šie punktai:
      
                  „5cla.
               
               
                  
                     32012 D 0243: 2012 m. kovo 14 d. Europos Parlamento ir Tarybos sprendimas Nr. 243/2012/ES, kuriuo nustatoma daugiametė radijo spektro politikos programa (OL L 81, 2012 3 21, p. 7).
               
            
                  5claa.
               
               
                  
                     32013 D 0195: 2013 m. balandžio 23 d. Komisijos įgyvendinimo sprendimas 2013/195/ES, kuriuo nustatomos praktinės sąlygos, vienodi formatai ir metodika, susiję su radijo spektro aprašu, nustatytu Europos Parlamento ir Tarybos sprendimu Nr. 243/2012/ES, kuriuo nustatoma daugiametė radijo spektro politikos programa (OL L 113, 2013 4 25, p. 18).“
               
            2 straipsnis
      
         Europos Sąjungos oficialiojo leidinio EEE priede skelbtini Sprendimo Nr. 243/2012/ES ir Įgyvendinimo sprendimo 2013/195/ES tekstai islandų ir norvegų kalbomis yra autentiški.
      3 straipsnis
      Šis sprendimas įsigalioja 2015 m. gegužės 1 d., jei pateikti visi pranešimai pagal EEE susitarimo 103 straipsnio 1 dalį (*).
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
      
         Priimta Briuselyje 2015 m. balandžio 30 d.
         
            
               EEE jungtinio komiteto vardu
            
            
               Pirmininkas
            
            Gianluca GRIPPA
         
      
      
         (1)  OL L 81, 2012 3 21, p. 7.
      
         (2)  OL L 113, 2013 4 25, p. 18.
      
         (*)  Konstitucinių reikalavimų nenurodyta.